Þeir sem selt hafa íbúðarhúsnæði á árinu 2013 og ekki keypt eða hafið byggingu annars íbúðarhúsnæðis í stað hins selda fyrir árslok skulu færa eftirstöðvar skulda eins og þær voru á söludegi í dálk fyrir eftirstöðvar skulda í kafla 5.2 . Síðan þarf að setja hak í viðeigandi reit í kafla 5.3 og flyst þá fjárhæð eftirstöðva sjálfkrafa úr reit 45 í kafla 5.2 yfir í reit 41 í kafla 5.3 . Sem stofn til vaxtabóta teljast gjaldfallnir vextir og verðbætur sem greiddar voru á árinu . Fyrirframgreiðsla vaxtabóta Þeir sem fengu fyrirframgreiddar vaxtabætur vegna vaxtagjalda á árinu 2013 þurfa eftir sem áður að gera grein fyrir vaxtagjöldum vegna íbúðarkaupa á framtali sínu . Hafi verið tekin önnur lán vegna öflunar íbúðarhúsnæðis en þau sem notuð voru við útreikning fyrirframgreiðslu , skal gera grein fyrir vaxtagjöldum af þeim á framtali .